ระเบียบ กระเบียบ ก.ต.ช.ว่าด้วยการรับคำร้องเรียนหรือข้อเสนอแนะของประชาชนพ.ศ. ๒๕๔๙ อาศัยอำนาจตามความในมาตรา๑๘ (๑) และ (๖) แห่งพระราชบัญญัติตำรวจแห่งชาติ พ.ศ. ๒๕๔๗ และมติ ก.ต.ช.ในการประชุมครั้งที่ ๖/๒๕๔๘ เมื่อวันที่ ๒๖ ตุลาคม พ.ศ. ๒๕๔๘ จึงออกระเบียบ ก.ต.ช.เพื่อวางแนวทางปฏิบัติเมื่อมีการร้องเรียนหรือมีข้อเสนอแนะต่อ ก.ต.ช. กต.ตร.กทม.กต.ตร.จังหวัด หรือ กต.ตร.สถานีตำรวจไว้ ดังต่อไปนี้ข้อ ๑ระเบียบนี้เรียกว่า ระเบียบ ก.ต.ช.ว่าด้วยการรับคำร้องเรียนหรือข้อเสนอแนะของประชาชน พ.ศ. ๒๕๔๙ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในระเบียบนี้กต.ตร.กทม. หมายความว่าคณะกรรมการตรวจสอบและติดตามการบริหารงานตำรวจกรุงเทพมหานครกต.ตร.จังหวัด หมายความว่าคณะกรรมการตรวจสอบและติดตามการบริหารงานตำรวจจังหวัดกต.ตร.สถานีตำรวจ หมายความว่าคณะกรรมการตรวจสอบและติดตามการบริหารงานตำรวจสถานีตำรวจนครบาล และสถานีตำรวจภูธรผู้ร้องเรียน หมายความว่าผู้ที่ได้รับความเดือดร้อนหรือความเสียหายหรืออาจจะเดือดร้อนหรือเสียหายโดยมิอาจหลีกเลี่ยงได้หรือเป็นผู้พบเห็นความเดือดร้อนหรือความเสียหาย อันเนื่องมาจากการกระทำหรือพฤติการณ์ของข้าราชการตำรวจคำร้องเรียน หมายความว่าคำร้องเรียนของประชาชนเกี่ยวกับการปฏิบัติงานของข้าราชการตำรวจที่ได้ยื่นหรือส่งต่อ ก.ต.ช. กต.ตร.กทม. กต.ตร.จังหวัด หรือ กต.ตร.สถานีตำรวจและให้หมายความรวมถึงคำร้องเรียนที่ได้ยื่นหรือส่งต่อประธานกรรมการรองประธานกรรมการ และกรรมการใน ก.ต.ช. กต.ตร.กทม. กต.ตร.จังหวัด หรือกต.ตร.สถานีตำรวจและคำร้องเรียนที่ได้ยื่นหรือส่งเพื่อแก้ไขเพิ่มเติมคำร้องเรียนเดิมโดยมีประเด็นหรือข้อเท็จจริงขึ้นใหม่ด้วยข้อเสนอแนะ หมายความว่า ข้อคิดเห็นเชิงแนะนำที่เสนอเพื่อพิจารณาเกี่ยวกับการบริหารงานตำรวจหรือการปฏิบัติงานของข้าราชการตำรวจที่ได้ยื่น หรือส่งต่อ ก.ต.ช. กต.ตร.กทม.กต.ตร.จังหวัด หรือ กต.ตร.สถานีตำรวจและให้หมายความรวมถึงข้อเสนอแนะที่ได้ยื่นหรือส่งต่อประธานกรรมการรองประธานกรรมการ และกรรมการ ใน ก.ต.ช. กต.ตร.กทม. กต.ตร.จังหวัด หรือกต.ตร.สถานีตำรวจกฎหมาย หมายความรวมถึง กฎ ระเบียบ ข้อบังคับ คำสั่งและมติคณะรัฐมนตรีหน่วยงานในความรับผิดชอบ สำหรับ ก.ต.ช. หมายความว่าสำนักงานตำรวจแห่งชาติ กต.ตร.กทม. หมายความว่า กองบัญชาการตำรวจนครบาลกต.ตร.จังหวัด หมายความว่า ตำรวจภูธรจังหวัด และ กต.ตร.สถานีตำรวจ หมายความว่าสถานีตำรวจนครบาลหรือสถานีตำรวจภูธร นั้น ๆผู้บังคับบัญชาต้นสังกัด สำหรับ ก.ต.ช. หมายความว่าผู้บัญชาการตำรวจแห่งชาติ กต.ตร.กทม. หมายความว่าผู้บัญชาการกองบัญชาการตำรวจนครบาล กต.ตร.จังหวัด หมายความว่าผู้บังคับการตำรวจภูธรจังหวัด และ กต.ตร.สถานีตำรวจ หมายความว่าหัวหน้าสถานีตำรวจนครบาลหรือสถานีตำรวจภูธรนั้น ๆข้อ ๔ให้ผู้บัญชาการตำรวจแห่งชาติรักษาการตามระเบียบนี้และให้มีอำนาจวินิจฉัยปัญหาตีความเกี่ยวกับการปฏิบัติรวมทั้งกำหนดแนวทางปฏิบัติตามระเบียบนี้หมวด ๑บททั่วไป ข้อ ๕ผู้ร้องเรียนหรือผู้เสนอแนะอาจนำคำร้องเรียนหรือข้อเสนอแนะมายื่นด้วยตนเองมอบให้ผู้อื่นมายื่นแทนส่งทางไปรษณีย์ โทรสาร สื่ออิเล็กทรอนิกส์ หรือโดยวิธีการอื่นใดที่ ก.ต.ช.กต.ตร.กทม. กต.ตร.จังหวัด หรือ กต.ตร.สถานีตำรวจ กำหนดขึ้นตามที่เห็นสมควร แล้วแต่กรณีให้ก.ต.ช. กต.ตร.กทม. กต.ตร.จังหวัด หรือ กต.ตร.สถานีตำรวจ แล้วแต่กรณีรับคำร้องเรียนหรือข้อเสนอแนะที่ส่วนราชการอื่นแจ้งให้ทราบไว้พิจารณา หากเห็นว่ามีลักษณะตามข้อ ๙ และหรือข้อ ๑๓ แล้วแต่กรณีข้อ ๖ก.ต.ช. กต.ตร.กทม. กต.ตร.จังหวัด และ กต.ตร.สถานีตำรวจอาจพิจารณาแต่งตั้งคณะอนุกรรมการกลั่นกรองคำร้องเรียนหรือข้อเสนอแนะ แล้วแต่กรณีข้อ ๗เมื่อได้รับคำร้องเรียนหรือข้อเสนอแนะให้ เลขานุการ ใน ก.ต.ช. กต.ตร.กทม.กต.ตร.จังหวัด หรือ กต.ตร.สถานีตำรวจ แล้วแต่กรณี ส่งคำร้องเรียนหรือข้อเสนอแนะให้คณะอนุกรรมการกลั่นกรองคำร้องเรียนหรือข้อเสนอแนะหรือพิจารณานำเสนอ ก.ต.ช. กต.ตร.กทม. กต.ตร.จังหวัด หรือ กต.ตร.สถานีตำรวจเพื่อดำเนินการโดยมิชักช้า และแจ้งให้ผู้ร้องเรียนทราบภายใน ๑๕ วันนับแต่ได้รับคำร้องเรียนคำร้องเรียนหรือข้อเสนอแนะเกี่ยวกับการบริหารงานตำรวจหรือการปฏิบัติงานของข้าราชการตำรวจนอกสังกัดหน่วยงานในความรับผิดชอบให้ส่งคำร้องเรียนหรือข้อเสนอแนะ นั้น ไปยัง เลขานุการใน ก.ต.ช. กต.ตร.กทม.กต.ตร.จังหวัด หรือ กต.ตร.สถานีตำรวจที่รับผิดชอบหน่วยงานนั้นดำเนินการตามระเบียบนี้ก.ต.ช.กต.ตร.กทม. กต.ตร.จังหวัด หรือ กต.ตร.สถานีตำรวจ อาจมอบหมายให้หน่วยงานใดหรือผู้ใดผู้หนึ่งในความรับผิดชอบทำการตรวจสอบข้อเท็จจริงเบื้องต้นตามคำร้องเรียนก่อนได้ข้อ ๘วิธีการประชุมและการลงมติของคณะอนุกรรมการกลั่นกรองคำร้องเรียนหรือข้อเสนอแนะให้นำข้อบังคับก.ต.ช. ว่าด้วยการประชุมและการลงมติของ ก.ต.ช. และของคณะอนุกรรมการ ก.ต.ช.มาใช้บังคับโดยอนุโลมหมวด ๒คำร้องเรียน ข้อ ๙คำร้องเรียนที่จะรับไว้พิจารณามีลักษณะ ดังต่อไปนี้(๑)เป็นเรื่องที่ผู้ร้องเรียนได้รับความเดือดร้อนหรือความเสียหายหรืออาจจะเดือดร้อนหรือเสียหายโดยมิอาจหลีกเลี่ยงได้หรือเป็นผู้พบเห็นความเดือดร้อนหรือความเสียหายและความเดือดร้อนหรือความเสียหายนั้นเนื่องมาจากการกระทำหรือพฤติการณ์ของข้าราชการตำรวจ ดังต่อไปนี้(ก)ละเลยต่อหน้าที่ตามกฎหมายกำหนดให้ต้องปฏิบัติหรือปฏิบัติหน้าที่ดังกล่าวล่าช้าเกินสมควร(ข)กระทำการนอกเหนืออำนาจหน้าที่ ขัดหรือไม่ถูกต้องตามกฎหมายหรือมีลักษณะเป็นการเลือกปฏิบัติ หรือเป็นการสร้างภาระแก่ประชาชนโดยไม่จำเป็น(ค)กระทำการไม่ถูกต้องตามขั้นตอนอันเป็นสาระสำคัญที่กำหนดไว้สำหรับการนั้นหรือ(ง)กระทำการโดยไม่สุจริตหรือโดยไม่มีเหตุผลอันสมควร(๒)กรณีอื่น ๆ ที่ ก.ต.ช. กต.ตร.กทม. กต.ตร.จังหวัด หรือ กต.ตร.สถานีตำรวจมีความเห็นให้รับไว้พิจารณาข้อ ๑๐คำร้องเรียนใดมีลักษณะเป็นบัตรสนเท่ห์มิให้รับไว้พิจารณา เว้นแต่คำร้องเรียนนั้นระบุข้อเท็จจริง พยานหลักฐานกรณีแวดล้อม และหรือระบุพยานบุคคลพยานวัตถุหรือพยานเอกสาร ชี้แนะแนวทางเพียงพอที่จะดำเนินการสืบสวนได้ข้อ ๑๑คณะอนุกรรมการกลั่นกรองคำร้องเรียนตามข้อ ๖ มีอำนาจหน้าที่ ดังต่อไปนี้(๑)พิจารณากลั่นกรองคำร้องเรียนตามลักษณะข้อ ๙ หรือข้อ ๑๐เพื่อส่งให้ผู้บังคับบัญชาต้นสังกัดพิจารณาสั่งการให้มีการสืบสวนข้อเท็จจริงหรือดำเนินการอย่างใดอย่างหนึ่งตามขั้นตอนของกฎหมาย(๒)ตรวจสอบและติดตามผลการดำเนินการของผู้บังคับบัญชาต้นสังกัดให้เป็นไปตามขั้นตอนของกฎหมายในการนี้อาจเรียกผู้บังคับบัญชาต้นสังกัดหรือผู้แทนที่รับผิดชอบมาให้ข้อมูลหรือชี้แจงผลการดำเนินการตามคำร้องเรียนได้(๓)กรณีตรวจสอบพบการดำเนินการของผู้บังคับบัญชาต้นสังกัดไม่เป็นไปตามขั้นตอนของกฎหมายให้เสนอความเห็นต่อก.ต.ช. กต.ตร.กทม. กต.ตร.จังหวัด หรือ กต.ตร.สถานีตำรวจ แล้วแต่กรณีเพื่อพิจารณาดำเนินการให้มีการปฏิบัติให้เป็นไปตามขั้นตอนของกฎหมาย(๔)ควบคุมให้มีการเก็บรวบรวมข้อมูลคำร้องเรียนเป็นสถิติสำหรับศึกษาเพื่อใช้เป็นแนวทางในการแก้ไขปัญหาหรือปรับปรุงการปฏิบัติงานของข้าราชการตำรวจรวมทั้งจัดให้มีการรายงานต่อสาธารณะทราบ(๕)ดำเนินการอื่น ๆ ตามที่ ก.ต.ช. กต.ตร.กทม. กต.ตร.จังหวัด หรือ กต.ตร.สถานีตำรวจมอบหมายข้อ ๑๒การดำเนินการและระยะเวลาในการดำเนินการเกี่ยวกับคำร้องเรียนให้ผู้บังคับบัญชาต้นสังกัดถือปฏิบัติตาม กฎ ก.ตร. ว่าด้วยการสืบสวนข้อเท็จจริงและกฎหมายที่เกี่ยวข้องหมวด ๓ข้อเสนอแนะ ข้อ ๑๓ข้อเสนอแนะที่จะรับไว้พิจารณามีลักษณะ ดังต่อไปนี้(๑)เป็นเรื่องที่น่าจะเป็นประโยชน์ต่อการพัฒนาข้าราชการตำรวจระบบการบริหารงานตำรวจหรือประการอื่น ๆ อันเป็นประโยชน์ต่อสาธารณะ(๒)เป็นเรื่องการปฏิบัติงานของข้าราชการตำรวจ หรือระบบการบริหารงานตำรวจที่สมควรแก่การยกย่องชมเชย หรือเหมาะสมที่จะนำไปใช้เป็นแบบอย่างในการปฏิบัติงาน(๓)กรณีอื่น ๆ ที่ ก.ต.ช. กต.ตร.กทม. กต.ตร.จังหวัด หรือ กต.ตร.สถานีตำรวจมีความเห็นให้รับไว้พิจารณาข้อ ๑๔คณะอนุกรรมการกลั่นกรองข้อเสนอแนะตามข้อ ๖ มีอำนาจหน้าที่ ดังต่อไปนี้(๑)พิจารณากลั่นกรองข้อเสนอแนะตามลักษณะข้อ ๑๓ เสนอความเห็นต่อ ก.ต.ช. กต.ตร.กทม.กต.ตร.จังหวัด หรือ กต.ตร.สถานีตำรวจ แล้วแต่กรณีเพื่อให้ข้อเสนอแนะหน่วยงานในความรับผิดชอบพิจารณาดำเนินการ(๒)ติดตามผลการดำเนินการ ตาม (๑)และรายงานผลการดำเนินการในเรื่องที่เห็นว่ามีความสำคัญและหรือเป็นเรื่องที่น่าสนใจของประชาชน ต่อ ก.ต.ช. กต.ตร.กทม. กต.ตร.จังหวัด หรือกต.ตร.สถานีตำรวจ แล้วแต่กรณี(๓)ควบคุมให้มีการเก็บรวบรวมข้อมูลข้อเสนอแนะเป็นสถิติสำหรับศึกษาเพื่อใช้เป็นแนวทางในการแก้ไขปัญหาหรือปรับปรุงการปฏิบัติงานของข้าราชการตำรวจรวมทั้งจัดให้มีการนำเสนอต่อสาธารณะด้วย(๔)ดำเนินการอื่น ๆ ตามที่ ก.ต.ช. กต.ตร.กทม. กต.ตร.จังหวัด หรือ กต.ตร.สถานีตำรวจมอบหมายข้อ ๑๕กรณีข้อเสนอแนะที่มีลักษณะตามข้อ ๑๓ (๑)นอกจากพิจารณาให้ข้อเสนอแนะหน่วยงานในความรับผิดชอบดำเนินการแล้ว ก.ต.ช.กต.ตร.กทม. กต.ตร.จังหวัด หรือ กต.ตร.สถานีตำรวจ แล้วแต่กรณี อาจจัดให้มีการประกาศชมเชยหรือให้รางวัลต่อผู้เสนอแนะตามความเหมาะสมกรณีข้อเสนอแนะที่มีลักษณะตามข้อ๑๓ (๒) ให้หน่วยงานในความรับผิดชอบจัดให้มีการประกาศชมเชย ให้มีรางวัลหรือพิจารณาบำเหน็จความชอบตามควรแก่กรณีหมวด ๔การรายงาน ข้อ ๑๖ให้หน่วยงานในความรับผิดชอบ แจ้งผลการร้องเรียนให้กับผู้ร้องเรียนหรือส่วนราชการที่ส่งคำร้องเรียนมาให้นั้นทราบพร้อมรายงานผลการร้องเรียนในเรื่องนั้น ๆ ไปยังอนุกรรมการกลั่นกรองคำร้องเรียนหรือ ก.ต.ช. กต.ตร.กทม. กต.ตร.จังหวัด หรือ กต.ตร.สถานีตำรวจ แล้วแต่กรณี เพื่อตรวจสอบผลการดำเนินการโดยมิชักช้าภายใน ๑๕ วันข้อ ๑๗ให้หน่วยงานในความรับผิดชอบ รายงานผลการพิจารณาดำเนินการตามข้อเสนอแนะให้ก.ต.ช. กต.ตร.กทม. กต.ตร.จังหวัด หรือ กต.ตร.สถานีตำรวจ แล้วแต่กรณี ทราบข้อ ๑๘ให้ กต.ตร.กทม. กต.ตร.จังหวัด หรือ กต.ตร.สถานีตำรวจ แล้วแต่กรณีรายงานเกี่ยวกับการรับคำร้องเรียนและหรือการรับข้อเสนอแนะ การดำเนินการและผลการดำเนินการดังกล่าว รวมทั้งแนวทางหรือกิจกรรมที่จะดำเนินการต่อไปโดยใช้ระบบเทคโนโลยีสารสนเทศและการสื่อสารตามที่สำนักงานตำรวจแห่งชาติกำหนดประกาศ ณ วันที่ ๓๐มกราคม พ.ศ. ๒๕๔๙พันตำรวจโททักษิณ ชินวัตรนายกรัฐมนตรีประธานกรรมการนโยบายตำรวจแห่งชาติภูวนนท์/ผู้จัดทำ๓ กันยายน ๒๕๕๓พัสสน/ผู้ตรวจ๒๕ กุมภาพันธ์ ๒๕๕๔[๑] ราชกิจจานุเบกษา เล่ม ๑๒๓/ตอนพิเศษ ๓๑ ง/หน้า ๒/๒๘ กุมภาพันธ์ ๒๕๔๙